paragraph_text: thumb|right|Tradicionalni svečani ovratnik po izvođaču Karen Ann Hoffman (Oneida Wisconsin), ca. 2007. U zbirci Dječjeg muzeja u Indianapolisu. Oneida, najmanje od plemena iz saveza Iroquois ili Haudenosaunee. Oneide su bili kroz veći dio svoje povijesti naseljeni u jednom selu, sa 60 do 100 'dugih kuća', blizu jezera Oneida u američkoj državi New York. Od svojih istočnih susjeda Mohawka, koji su govorili srodnim dijalektom, nazivani su 'sinovima'. U konfederaciji su ih zastupala devetorica poglavica. Godine 1696. francusko-kanadska policija ekspedicija zapalila je njihovo selo i sav kukuruz. Nakon uništenja sela, zajednica se podijelila na dvoje: Oneida (Upper Castle) i Canowaroghere (skull on a pole). Godine 1722. priključuju im se pleme Tuscarora, koji su izbjegli iz Sjeverne Karoline, pa postaju šesto pleme konfederacije, ali bez prava svojih zastupnika u plemenskim viječima. Oneide nisu ostali lojalni konfederaciji i bili su praktički jedino pleme Irokeza koje se borilo na američkoj strani u Ratu za nezavisnost. Ovo je izazvalo bijes Irokeza koji su ih počeli napadati. U ranom 19. stoljeću prodaju plemenska zemljišta. Pleme Oneida raspalo se na nekoliko skupina. Dio ih je otišao u Kanadu, odnosno u Ontario gdje ih još ima na Thames Riveru blizu Londona. Dio Oneida preseljen je u Wisconsin na zaljev Green Bay, a dio je ostao u New Yorku. Broj kanadskih Oneida 1996. godine iznosio je 5,887.